AksaraLLM/aksara-bahasa-daerah-v1 huggingface dataset:
Cacerolazo atawa casserole adalah sabuting bantuk unjuk rasa pambanyaknya nang diparaktikakan di nagara-nagara pamakai basa Spanyol – Venezuela, Argentina, Chili, Kolombia, Uruguay, Kuba, Spanyol – wan nang tadamini nagara-nagara pamakai basa Inggris wan Parancis, nang panganalnya di Québec, wan jua di Turki pas wayah unjuk rasa di Turki 2013 wan Brasil wayah unjuk rasa di Brasil 2015 – nang baisi sakalumpuk urang nang maulah katumburan lawa manapak-napak rinjing, wan banda-banda lainnya dalam rangka mangaluarakan pandapat. Saupama urang-urang dalam janis unjuk rasa ngini kawa manggawi parutis matan rumah bubuhannya saurang, unjuk rasa ngitu baisi tingkat dukungan wan kaumpatan nang tinggi.

Kata ngitu baasal matan kata Spanyol cacerola, nang artinya "rinjing bajarang". Panambahan kata hubung -azo wan -ada manandai tindakan manyarang, wan adalah pamahaman metafora matan bamamacam tindakan wayah unjuk rasa ngitu. Janis manipistasi ngitu dimulai wayah 1971 di Chile, pas mahual pangurangan paruduk-paruduk industri wayah kapamimpinan Salvador Allende.

 Paa cara unjuk rasa ngitu dipraktikakan di Kanada, dalam basa Inggris tindakan ngitu disambat ulih kabanyakan midia lawan sambatan "casseroles" daripada istilah Spanyol-nya cacerolazo.

Riparinsi
Dodol Kandangan adalah makanan has paruduksi masarakat Kandangan, Hulu Sungai Selatan, Kalimantan Selatan, sacara turun tamurun. Bahan tatambaian paulahan kitihan ngini adalah baras lakatan wan gula habang. Dodol kandangan banyak dikamas sacara sadarhana lawan rasa nang manis banar.

Riparinsi
Is krim adalah sabuting makanan baku diulah matan paruduk susu kaya krim (atawa sajanisnya), digabungakan lawan parasa wan pamanis ulahan atawa jua alami. Kambuhan ngini didinginakan lawan maharu sambil mangurangi suhunya supaya pambantukan karistal is kada ganal. Taradisiunalnya, suhu dikurangi lawan maandak kambuhan is krim ka sabuting wadah dimasukakan ka dalam kambuhan is pacah wan uyah. Uyah maulah banyu lunuh kawa baandak di bawah titik baku banyu murni, maulah wadah ngitu dapat pantukan liput lawan banyu wan is ngitu.

Saupama istilah is krim rancak dipakai gasan manunjuk ka baku wan kitihan, tagal sabujurnya dipakai gasan manunjuk ka "dessert" baku wan kitihan nang tadiri matan lamak susu. Banyak nagara, tamasuk Amirika Sarikat, mawatasi pamakaian istilah ngitu badasarakan kuantitas matan bahan dasar makanan ngitu.

Paranala luar 
The Complete Guide To Ice Cream
 Ice Cream History and "who really invented the ice cream cone?" 
 Great free downloadable guide to how to make ice cream from Quamut.com
 Cooking with Chemistry, Liquid Nitrogen Ice Cream 
 Frozen Custard the Milwaukee Secret.
Ekuinoks marupakan fenomena pas ekuator langit lawan ekuator bumi malewati pusat geometris matan cakram matahari. Fenomena ngini tajadi dua kali satiap tahunnya, yaitu, pas sakitar 20 Maret wan 23 September. Kawa disambat, bahwa kajadian ngini marupakan fenomena haratan tangah matahari kawa taitihi baandak pas di atas ekuator

Kata ekuinoks diambil matan basa Latin , nang baasal matan kata  nang artinya sama wan  (genitif ) nang baisi arti malam. Pas harinya ekuinoks cungul, siang wan malam waktunya sama di sabarataan wilayah di Bumi. Tapi kada sabarataan jua sama, hal ngini maraga ukuran buncu matahari, refraksi atmosfir, wan paubahan hancap hari nang cungul di kabanyakan di garis lintang parak ekuinoks. Jauh sabalum parsamaan nang ngini ditamuakan, budaya ekuator primitif sudah mancatat hari apa haja Matahari cungul di timur wan tinggalam di barat, wan kajadian ngini dasar parak banar lawan kajadiakan nang ditantuakan sacara astronomis. Akibatnya, manurut jam matahari nang diulah wan diatur bujur-bujur, siang hari waktunya 12 jam.

Di balahan Bumi bagian utara, ekuinoks Maret dipinandui lawan ngaran titik balik musim semi, amun ekuinoks Septembernya dipinandui lawan ngaran titik balik musim gugur. Di balahan Bumi bagian salatan malahan kabalikannya, hal ngini kada lain dipangaruhi tahun kabisat wan faktor lainnya.

Di balamahan bumi nang tangah ngarannya ekuinoks mara utaragasan equinox Maret, hal ngini manampaiakan bahwa haratan ngitu matahari malewati ekuator langit di arah mara ka utara, wan ekuinoks mara salatan gasan ekuinoks September, manamapaikan bahwa haratan ngitu matahari malewati ekuator langit di arah mara ka salatan.

Mulai wayah Bulan (wan planet-planet nang tarandah) maakibatakan orbit Bumi ka eksentrisitas orbit sadikit balain matan orbit elips, ekuinoks sacafa rasmi ditantuakan ulih jadwal rigulir sistem koordinat garhana matahari daripada deklinasi matan matahari. Waktu cungulnya ekuinoks biasanya ditantuakan pas garis 0° wan 180°.

Ekuinoks di planet nang lain

Ekuinoks cungul di bamacam-macam planet nang baisi sumbu rotasi miring. Contahnya adalah planet Saturnus, dimana ekuinoksnya baandak di cincinnya nang mahadap ka Matahari. Akibatnya, ekuinoksnyabtalihat nang kaya garis tipis amun diitihi mulai matan Bumi. Amun diitihi mulai atas - pamandangan pas ekuinoks nang pamulaan diitihi matan pasawat luar angkasa Cassini pas tahun 2009, buhannya mandapatakan sadikit cahaya matahari wara; buhannya malahan tabanyak mandapati silauan planet pada silau matan matahari.

Catatan Batis
Wabah adalah istilah awam gasan manyambat kajadian tasabarnya panyakit di dairah nang luas wan di banyak urang, kawa jua gasan manyambat panyakit nang manyabar ngitu. Wabah dipelajari dalam epidemiologi.

Dalam ipidimulugi, ipidimi (matan basa Yunani epi- pada + demos rakiat) adalah panyakit nang timbul sawagai kasus hanyar di sabuting pupulasi tatantu manusia, dalam sabuting pariuda waktu tatntu, lawan laju nang malingkawi laju "ikspiktasi" (kiraan), nang didasarakan di pangalaman mutahir. Lawan kata lain, ipidimi adalah wabah nang tajadi sacara tahancap daripada nang dikira. Jumlah kasus hanyar penyakit di dalam suatu populasi dalam pariuda waktu tatantu disambat incidence rate (basa Inggris; "laju cungulnya panyakit").

Dalam paraturan nang balaku di Indunisia, pamahaman wabah kawa disambat sama lawan ipidimi, "bajangkitnya sabuting panyakit manjangkit dalam masarakat nang jumlah paharitnya maningkat sacara nyata malabihi ... kaadaan nang rancak wayah waktu wan dairah tatantu wan jua kawa manimbulakan bala musibah" (UU 4/1984 ).

Sabuting wabah kawa tawatas di lingkup halus tatantu (disambat outbreak, sarangan panyakit), lingkup nang taluas (ipidimi) atawa jua lingkup galubal (pandimi).

Panyakit-nang-rancak nang tajadi pada laju nang kunstan tagal lumayan tinggi di sabuting pupulasi disambat sawagai endemik. Cuntuh panyakit endemik adalah malaria di sapalihan Aprika (misalnya, Liberia). Di tampat kaya ngitu, sapalihan ganal pupulasinya dikiraakan tajangkit malaria wayah sabuting waktu dalam masa hidupnya.

Cuntuh wabah nang cukup dikanal tamasuk wabah pes nang tajadi di Irupa wayah jaman patangahan nang dikanal sawagai the Black Death ("kamatian hirang"), pandimi influensa ganal nang tajadi wayah pahabisan Parang Dunia I, wan ipidimi AIDS diwasa ngini, nang ulih sapalihan bubuhan jua dianggap sawagai pandimi.

Riparinsi
Apel adalah janis buah-buahan, atawa buah nang dikulihakan matan puhun buah apel. Buah apel rancaknya bawarna habang kulimbitnya amun masak wan (hadap dimakan), tagal kawa jua kulimbitnya bawarna hijau atawa kuning. Kulimbit buahnya kalunyu wan daging buahnya karas. Buah ngini baisi babarapa bigi di dalamnya.

Urang mulai pamulaan mananam apel di Asia Tangah. Damini, apel bakambang di banyak dairah di dunia nang suhu udaranya tadingin. Ngaran ilmiah puhun apel dalam basa Latin adalah Malus domestica. Apel budidaya adalah katurunan matan Malus sieversii asal Asia Tengah, lawan sapalihan genom matan Malus sylvestris (apel hutan/apel liar).

Karancakan apel bagus dimakan mantah-mantah (kada dimasak), wan jua dipakai banyak janis makanan aruh. Apel dimasak sampai kalunyu gasan diulah saus apel. Apel jua diulah gasan jadi kinuman sari buah apel.

Riparinsi 

Buah-buahan
Puhun buah
Hijau adalah sabuting matan warna sakundir kulih panggabungan antara kuning wan biru, wan jua adalah palangkap matan magenta. Hijau manyajukakan, wan warna nang banyak didapati di daun-daun ngini bamanapaat gasan mangurangi stris. Dalam banyak basa dairah, hijau disambat "ijo".

Kurdinat warna 
 Hex triplet = #008000 atau #080
 RGB (r, g, b) = (0, 128, 0)
  Hijau (Hex: #008000) (RGB: 0, 128, 0)

Pita warna hijau

Riparinsi
Pamainan papan adalah janis pamainan nang dimainakan di atas papan nang has gasan pamainan ngitu. Kaya hiburan lainnya, pamainan papan kawa manggambarakan supjik apa haja.

Di tingkat dasar, tadapat banyak janis wan gaya pamainan papan, tamasuk nang kada baisi tima kada tapisah - kaya dam Inggris — kaitu jua pamainan nang tangalih lawan supjik nang tajalas atawa malahan naratip kaya Cluedo.

Pamainan papan sudah ada matan jaman kunu, misalnya wayah paradaban Jiroft wan Masir Kunu wayah milinium ka-3 SM. Banyak pamainan papan wayah ngini ada dalam bantuk kumputar, nang kawa tamasuk kumputar ngitu saurang sawagai sabuting matan babarapa pamain, atawa jua musuh tunggal. Babarapa pamainan papan mamakai kumpunin gasan tambahan - atawa pangganti - papan wan pamain.

Katiguri 
Tadapat sajumlah katiguri pamainan papan nang balain. Babarapa cuntuh adalah sawagai ngini:
 Pamainan satratigi abstrak kaya catur, dam Inggris, Arimaa, irensei, wan jua go
 Pamainan papan gaya Jirman atawa Eurogames, kaya The Settlers of Catan atawa jua Puerto Rico
 Pamainan balap kaya parcheesi atawa backgammon
 Pamaian galuntur wan jalan, kaya monopoli atawa The Game of Life
 Pamainan trivia, kaya Trivial Pursuit
 Pamainan kata, kaya Scrabble
 Pamainan parang, matan Risk sampai Advanced Squad Leader
Putih adalah pawakilan sabarataan warna dasar dalam kaadaan maksimum lawan parupursi sama ganal. Putih, kaya jua hirang wan dauk, kada kawa disambat diartiakan sawagai warna tatantu. Putih dalam pangartian idial baarti kahadiran sabarataan warna lawan cahaya maksimum sampai kada kawa lagi diwakilakan ulih mata atawa sinsur kamira, bakabalikan lawan arti idial hirang.

Tapinya pandakatan warna putih nang dianui lawan pigmen, kaya chinese white, pure white, atau turunan putih lainnya nang rancak dipakai dalam peralatan seni rupa seperti pastel atau akrilik.

Dalam tinta proses untuk percetakan, putih berarti tidak ada penggunaan salah satu dari pigmen Sian, Magenta, Yellow, atau Key. Namun untuk keperluan tertentu, bidang berwarna putih dibentuk dengan tinta process white.

Dalam fotografi, putih berarti tanda bahwa film atau sensor telah melebihi kemampuannya untuk menangkap cahaya. Hal ini sering terjadi dalam teknik long eksposure atau muncul akibat kesalahan dalam mengukur cahaya sehingga menjadi over eksposure.
Bidak atau piun (matan basa Walanda, pion) adalah sabuting matan anam buah catur.

Dalam sabarataan buah catur, tadapat masing-masing walu bidak nang warnanya putih wan hirang, diandak di garis muka matan buah catur lainnya.

Bidak wastu kawa bajalan salingkang ka muka, nang baarti ka ampah barisan musuh, wan kada manyarang buah catur musuh dalam ampah ngini. Dalam lingkang pamulaan, bidak kawa maju 2 kutak wan kadada nang mahawar jalan ngini. Gasan mamakan, bidak musti maambil ampah diagunal sakali. Di higa ngitu, bidak kawa manyarang maumpat garakan husus en passant ("manyilang").

Bidak baisi kamampuan prumusi jua. Amun inya mancapai kutak pauncitan di higa lawan, bidak kawa mamilih buah catur nang sudah tadahulu dimakan lawan, kacawali raja.

Wayah tahun 1700-an, pacatur Parancis Andre Philidor manyambat bidak jadi 'jiwa pamainan catur'. Inya manyadari bahua saupama bidak baisi kamampuan tawatas, bidak rancak kawa manantuakan sipat wan kulih pamainan.
Paralaks (baasal matan kata Yunani Bahari παράλλαξις (parallaxis) nang artinya alternisasi) marupakan pamindahan atawa parbidaan dalam malihat andak sabuting ubjik lawan dua buting sudut pandang nang balain wan diukur lawan sudut atawa semi-sudut kamiringan antara dua garis ngitu. Maraga perspektif, ubjik nang taparak manampaiakan paralaks nang taganal pada ubjik nang tajauh amun diitihi matan andak nang balaian, jadi paralaks kawa dipakai gasan manantuakan jarak.

Perspektif visual 

Mata manusia wan binatang nang lainnya baandak di tampat nang balain-lain di kapalanya, parbidaan andak ngini mahasilakan sudut pandang nang balain jua. Hal ngini marupakan basis matan stereopsis, sabuah proses di mana otak maeksploitasi paralaks maraga pandangan nang balain matan mata gasan mandapatakan persepsi nang jalas wan mamparkiraakan jarak ka ubjik. Binatang mamakai jua paralaks garak, dimana binatang (atawa kapalanya haja) bagarak gasan manadapatakan sudut pandang nang balain. Cuntuhnya, merpati (nang matanya kada baisi bidang pandang nang batumpang tindih jadinya inya kada kawa mamakai stereopsis) manggelengakan kapalanya kaatas wan kabawah sakira kawa malihat labih jalas.

Paralaks garak kawa jua didapatakan mamakai stereoskopi baguyang, grafik komputer mambari gambar nang jalas malalui aniamsi sudut pandang nang bapindah daripada mamakai panglihatan binokular.

Sudut pandang sanjata
Paralaks bapangaruh lawan alat panglihatan matan sanjata jarak jauh dalam banyak hal. Kekeran nang dipasang di sanjata halus wan busur, wan sanjata lainnya., jarak tegak lurus antara panglihatan wan sumbu paluncuran sanjata (misalnya kaliber paluncuran matan sanjata) biasanya dipinandui lawan ngaran "katinggian panglihatan" kawa maalami kasalahan mangeker nang liwar banar pas manimbak di jarak nang parak, apalagi pas manimbak target nang halus.  Kasalahan paralaks ngini disaimbangakan (pas diparluakan) mamakai pahitungan nang mamarluakan jua variabel nang lain kaya gugurnya paluru, katahanan angin lawan ubjik, wan jarak target nang diparkiraakan.

Catatan Batis

Raralatan Luar
 Instructions for having background images on a web page use parallax effects
 Actual parallax project measuring the distance to the moon within 2.3%
 BBC's Sky at Night programme: Patrick Moore demonstrates Parallax using Cricket. (Mamarluakan RealPlayer)
 Berkeley Center for Cosmological Physics Parallax
 Parallax on an educational website, including a quick estimate of distance based on parallax using eyes and a thumb only

Astrometri
Trigonometri
Saikung YouTuber, jua dipatuh sawagai paulah kuntin YouTube, adalah janis pidiugaraper nang maulah pidiu gasan situs web babagi pidiu YouTube, bahanu didukung ulih jaringan. Babarapa tukuh YouTube jua baisi sapunsur pausahaan nang mambayar gasan paandahan paruduk dalam klip bubuhannya atawa paruduksi pidiu daring.
Paandahaan Paruduk atawa Penempatan Produk adalah tiknik pamasaran nang dipakai ulih pausahaan gasan mamparumusiakan paruduk sacara kada langsung malalui tiknik mudirin, rancaknya malalui kacungulan di pilim, tilipisi, wan midia lain. Bantuk pamakaian pamasaran malalui paandahan paruduk kawa malalui pamakaian alat-alat iliktrunik lawan mirik tatantu. Tiknik ngini dimulai wayah abat ka-19 matan Jules Verne mancungulakan nupil patualangan Around the World in Eighty Days.
Venus (simbol: ) adalah palanit pamarak kadua matan Matahari imbah Merkurius. Palanit ngini maurbit Matahari salawas 224,7 hari Bumi. Venus kada baisi satelit alami wan dingarani matan diwi cinta wan kalangkaran dalam mitulugi Romawi. Imbah Bulan, palanit ngini adalah upjik alami panyaraknya di langit malam, lawan magnitudo tampak saganal −4,6 nang lumayan nyarak gasan mangulihakan humbayang. Venus adalah palanit inferior lawan buncu elongasi nang mancapai 47,8°. Kanyarakan maksimal palanit ngini kawa dijanak sabalum matahari cungul atawa imbah matahari tinggalam, jadinya disambat Bintang Fajar atawa Bintang Sanja.

Riparinsi
Jepara (, ) adalah salah satu kabupaten di Provinsi Jawa Tengah. Ibu kotanya adalah Kecamatan Jepara. Kabupaten ini berbatasan dengan Laut Jawa di barat dan utara, Kabupaten Pati dan Kabupaten Kudus di timur, serta Kabupaten Demak di selatan. Wilayah Kabupaten Jepara juga meliputi Kepulauan Karimunjawa, yang berada di Laut Jawa.
Wage Rudolf Soepratman () adalah guru, wartawan, piulinis, wan kumpunis Hindia Walanda. Inya dikanal sawgai pancipta lagu kabangsaan Indunisia, "Indonesia Raya", wan jua adalah angguta matan grup musik jazz Black and White Jazz Band. Tanggal ranak pirsi pamulaannya, 9 Marit, ditatapakan jadi Hari Musik Nasiunal. Atas jasanya, inya dibariakan galar sawagai pahlawan nasiunal Indunisia.

Riparinsi
Nebula Orion (dipinandui jua lawan ngaran Messier 42, M42, atawa NGC 1976) adalah sabuah nebula bauran nang ada di bima sakti, baandak di subalah salatan Pandéng Orion di konstelasi Orion. Nebula ngini marupakan salah sabuting nebula paling tarang, wan kawa diitihi pakai mata talanjang di langit malam. Jaraknya  jauhnya wan nebula ngini jua marupakan wilayah ganal formasi bintang paling parak lawan bumi. Nebula M42 diparkira'akan jaraknya 24 tahun cahaya. Nebula ngini baisi massa 2000 kali lipat ganalnya pada Matahari. Naskah-naskah bahari rancak manyambat Nebula Orion lawan ngaran Nebula Ganal di Orion atawa Nebula Orion Ganal.

Nebula Orion marupakan objék di langit malam nang paling rancak ditaliti wan paling rancak di kodak, wan marupakan salah sabuting banda langit nang paling banyak dipalajari. Nebula ngini sudah banyak bakontribusi dalam maungkapakan kaya apa proses bintang-bintang wan planet-planet tabantuk matan runtuhnya awan gas wan dabu. Buhan astronom sudah sacara langsung maobservasi cakram protoplanet wan kihit coklat nang ada dalam nebula, inténsitas wan garak bagulak matan gas, wan efek foto-ionisasi ganal bintang-bintang nang parak lawan nebula.

Karaktaristik Fisik 

Nebula Orion kawa diitihi pakai mata talanjang, biar diitihi di daérah nang kana polusi cahaya nebula ngini tatap kawa diitihi. Nebula Orion talihat nang kaya "bintang" di tangah "pedang" Orion, nang marupakan talu bintang nang baandak di salatan pandéng Orion. Bintang talihat kabur bagi buhan pangamat nang baisi mata nang hawas, wan nebulositasnya talihat jalas pas mamakai taroponh atawa téléskop halus. Kanyarakan puncak muka matan wilayah tangah adalah sakitar 17 Mag/arcsec2 (about 14 mili nits) wan nyarak kabiruan luarnya baisi kacarahan puncak parmukaan sakitar 21,3 Mag/arcsec2 (sakitar 0,27 milinits).<ref>.

Catatan Batis

Astronomi
Nebula
Bupati, dalam kuntiks utunumi Dairah di Indunisia adalah sambatan gasan kapala dairah tingkat kabupatin. Saikung bupati sajajar lawan wali kuta, yaitu kapala dairah gasan dairah kutamadia. Pada dasarnya, bupati baisi tugas wan wawinang mamimpin panyalanggaraan dairah badasarakan kabijakan mang ditatapakan lawan DPRD kabupatin. Bupati dipilih dalam satu pasangan sacara langsung ulih rakiat di kabupatin ngitu. Bupati adalah jabatan pulitis (marga diusung ulih partai pulitik), wan lain Pagawai Nagari Sipil.
KRI Nanggala (402) adalah kapal salam kadua dalam janis kapal salam kalas Cakra nang baandak di bawah kandali Satuan Kapal Selam Komando Armada RI Kawasan Timur. Kapal ngini adalah kapal kadua nang manyandang ngaran Nanggala dalam jajaran TNI AL. Kapal nang baisi salugan Tabah Sampai Akhir ngini tamasuk dalam armada pamukul TNI Angkatan Laut. Ngaran Nanggala baasal matan ngaran sanjata pawayangan Nanggala.

Riparinsi
Laut Bali adalah laut nang baandak di subalah utara Pulau Bali. Di subalah utara Laut Bali tadapat Kapulauan Kangean, nang tamasuk wilayah Kabupatin Sumenep, Jawa Timur.
Kuta di Pulau Bali nang mahadap Laut Bali adalah Singaraja, sadangakan upjik wisata baandak di parak Laut Bali adalah Pantai Lovina nang takanal lawan atraksi lumba-lumbanya.

Bali, Laut
Derek Michael Chauvin () adalah bakas parwira pulisi Amirika nang dituduh atas pambunuhan George Floyd di Minneapolis, Minnesota, wayah 25 Mai 2020. Salawas penangkapan nang digawi ulih Chauvin wan talu patugas lainnya, inya barintuk lintuhut di gulu George Floyd salawas parak walung manit samantara Floyd diburgul wan tarabah tatingharap di kartak. Kamatian George Floyd maulah sarangkuman parutis di samunyaan dunia.

Riparinsi
George Floyd adalah ngaran lalakian Aprika-Amirika nang habis umur wayah 25 Mai 2020, imbah saikung pulisi Minneapolis bakulit putih Derek Chauvin manjajak lawan lintuhut di gulu Floyd salawas paling kada pitu manit, wayah inya tarabah tatingharap di kartak.  Patugas Thomas Lane wan J. Alexander Kueng jua manggani'i manahani Floyd, samantara patugas Tou Thao badiri di paraknya sambil mancanganginya. 

Kajadian ngini tajadi wayah panangkapan Floyd di Powderhorn, Minneapolis, Minnesota, wan dirakam lawan punsil ulih babarapa urang nang malihatnya. Rakaman pidiu ngitu manampaiakan Floyd barapa kalian manyambat: "Aku kada kawa bahinak" (), wan disabarluasakan lawan midia susial wan disiarakan ulih midia. Kaampat patugas nang taumpat diampihi kaisukan harinya.

Dimunstrasi wan parutis tarhadap pambunuhan Floyd pacah jua ujungnya. Mulanya balangsung damai tagal baubah jadi "liwar babahaya," tajadinya pamacahan lalungkang kantur pulisi, sabuting tuku AutoZone tabakar, wan tuku-tuku dijarah wan rusak di dairah intangannya. Bubuhan aparat mananggapinya lawan manimbakakan gas banyu mata aan manimbakakan piluru karit ka garumbungan. Kamatian Floyd dibanding-bandingakan lawan kamatian Eric Garner, saikung lalakian kulit hirang kada basanjata nang bakuciak "Aku kada kawa bahinak" wayah rahatan dicakik ulih patugas nang manangkap.

Jujuhutan
(Tulisan bahiring manandaakan keberlanjutan pemerintahan secara de facto)
Dr. Jefirstson R. Riwu Kore, S.E, M.M. ialah saurang pulitikus Indunisia & walikuta Kupang, Nusa Tenggara Timur, nang kaampat. Sidin manjabat matan 2017 imbah tapilih. Sabalumitu, sidin ialah saurang angguta DPR. Tumatan Februari 2021, sidin garing COVID-19.

Rujukan
Kupang ialah kuta & indung banua Nusa Tenggara Timur. Penduduk Kupang bajumlah 442.758 (2020) wan luas 180,27km². Wayahini, ekonomi Kupang tabanyak jasa pada bahuma & tambang, lain pada daerah-daerah nang lain di prupinsi Nusa Tenggara Timur. Kupang tabagi jadi  anam kecamatan, nangitu; Alak, Maulafa, Oebobo, Kota Raja, Kelapa Lima, wan Kota Lama.

Rujukan
Tual ialah kuta di prupinsi Maluku. Penduduk Tual bajumlah 88.999 (2020) wan luas 254.39km2. Ekonomi Tual tabanyak dari maunjun iwak wan jasa & dibagi jadi lima kecamatan, nangitu; Pulau-Pulau Kur, Kur Selatan, Tayando Tam, Dullah Utara, wan Dullah Selatan.

Rujukan
Mars (simbol: ) adalah palanit pamaraknya kaampat matan Matahari. Ngarannya dibibit matan diwa parang Rumawi, Mars. Palanit ngini rancak digalari jadi "palanit habang" marga nampak matan jauh bawarna pina habang. Ngini dimargaakan ulih kaandakan wasi(III) uksida di pamukaan palanit Mars. Mars adalah palanit babatuan lawan atmuspir nang tipis. Di pamukaan Mars tadapat kawah, gunung barapi, danawan, gurun, wan tutudung is. Pariuda rutasi wan siklus musim Mars mahirip lawan Bumi. Di Mars badiri Olympus Mons, gunung paningginya di Tata Surya, wan Valles Marineris, danawan pangganalnya di Tata Surya. Suwalih ngitu, di balahan utara tadapat kulungan Borealis nang maliputi 40% pamukaan Mars.
Ceres (penamaan planet minor 1 Ceres; simbol: ) adalah satu-satunya planet katai di Tata Surya Dalam. Ceres merupakan benda langit berbatu dan ber-es dengan diameter sebesar 950 km dan merupakan planet katai terkecil yang pernah ditemukan. Massa Ceres meliputi sepertiga massa sabuk asteroid. Ditemukan pada tanggal 1 Januari 1801 oleh Giuseppe Piazzi, Ceres merupakan asteroid pertama yang ditemukan, meskipun pada saat itu objek ini diklasifikasi sebagai planet. Pada 24 Agustus 2006, Persatuan Astronomi Internasional memutuskan untuk mengubah status Ceres menjadi "planet katai".
Saturnus (simbol: ) adalah palanit kaanam matan Matahari wan adalah palanit pangganalnya kadua di Tata Surya imbah Jupiter. Saturnus jua adalah sabuting raksasa gas nang baisi radius rata-rata kikira 9 kali radius rata-rata Bumi. Saturnus tarkanal lawan cincinnya nang unik.

Palanit
Hitra adalah sabuting munisipalitas di Trøndelag, Norwegia. Munisipalitas ngini maliputi Pulau Hitra wan ratusan pulau halus. Ngitu adalah bagian matan region Fosen. Pusat administrasi kotamadya adalah desa Fillan. Desa-desa lain tarmasuk Andersskogan, Ansnes, Forsnes, Hestvika, Knarrlagsund, Kvenvær, Melandsjøen, Nordbotn, Sandstad, wan Ulvan.

Kuta ngini baisi luas wilayah 680 kilometer persegi (260 mil persegi) adalah kuta paling ganal ka 165 matan 422 kuta di Norwegia. Hitra adalah munisipalitas ka 213 nang tarpadat di Norwegia lawan populasi 4.648. Karamian populasi kotamadya adalah 7,2 panduduk par kilometer persegi wan populasinya sudah maningkat saganal 12,5% salawas dekade pauncitan.

Referensi

Pranala luar 

 Hitra Windpark
 Municipal fact sheet from Statistics Norway
Kuta di Norwegia
Hobøl adalah sabuting kutamadya di provinsi Østfold, Norwegia. Barbatasan lawan kotamadya Spydeberg wan Våler di Østfold wan Enebakk, Ski, Ås, wan Vestby di Akershus. Kampung-kampung ganal di kotamadya ngini ialah Tomter, Knapstad, Ringvoll, wan Elvestad. Europavei 18 ada di sini, sarta Tomter wan Knapstad ialah stasiun di jalur timur Østfoldbanen.

Balai kota Hobøl baandak di Elvestad. Jalur timur-barat E18 maliwati Elvestad.
Kuta di Norwegia
Holtålen adalah sabuting kutamadya di prupinsi Sør-Trøndelag, Norwegia.

Lambang 

Lambangnya baasal matan wayah modern, nang manampaikan burung belibis (Lagopus; 1988).

Giugrapi 

Lembah Gauldalen lawan sungainya Gaula baasal matan dairah pagunungan sakitar kuta partambangan Roeros 35 selatan Ålen, wan didaptarakan di Warisan Dunia. Gaula maalir ka muara di Melhus parak Trondheim. Kampung Aalen, pusat administratif kutamadya ngini, ditamuakan di mana sabuting lambah nang dalam lanyap manjadi pagunungan.

Di hilir ada kampung baparakan Haltdalen. Salawas babarapa tahun kadua kampung ngitu dipisahakan wan bagabung ka kutamadya. Panggabungan pauncitan 2 kotamadya Haltdalen (778 panduduk) wan Ålen (1944 panduduk) pas 1972 ngaran lawas Holtålen dihanyari.

2 partambangan Kjøli wan Killingdal adalah partambangan paling utara di wilayah Roros. Tambang produksi pauncitan ialah Killingdal hingga ditutup pada 1986.

Hessdalen adalah lembah pagunungan nang bargabung lawan Gauldalen parak Ålen. Haratan 1983 Hessdalen dipinandui karana pangamatan UFO.
Kuta di Norwegia
Magma (baasal matan kata Yunani Bahari μάγμα (mágma) nang baarti "salap kandal") adalah bahan alami cair atawa semi-cair nang matan sana samunyaan batuan baku tabantuk. Magma kawa ditamui dibawah parmukaan planét bumi, wan bukti matan magmatisme kawa jua ditamui di planet kabumian wan sapalihan satélit alami. Lain pada batuan cair, magma kadang mangandung kristal tasuspénsi wan galombongan gas.

Magma di diulah matan mantel nang mancair atawa karak di bamacam andak tektonik, nang di bumi tamasuk zona subduksi, zona celah banua, balukuk tangah laut wan titik panas. Mantel wan karak nang lunyut bamigrasi ka atas lewat karak dimana buhannya tadi dianggap tasimpan di kantong magma atawa zona karak paralihan nang sugih matan kristal nang bacampur magma. Hafatan panyimpanan magma di kantong magma di karak, campuran magma tadi bisa tamodifikasi lawan kristalisasi pacahan, takontaminasi lawan lunuhan kristal, pancampuran magma, wan  degasifikasi. Imbah magma tadi naik lewat karak bumi, magma kawa masuk kadalam gunung barapi gasan diékstrusi sabagai lava, atawa mangaras di bawah tanah gasan mambantuk intrusi, nang kaya dike barapi atawa sill.

Badasarakan sajarah, sudi masalah magma maandalakan observasi matan magma dalam bantuk aliran lava, magma sudah parnah ditamui atawa dipalajari dalam ilmu bumi wan atmosfer sabanyak tiga kali haratan proyek pamboran geotermal; dua kali di Islandia (itihi Pamakaian gasan mamproduksi énérgi), wan sakali di Hawaii.

Properti fisik wan kimia
Magma tardiri matan cairan nang biasanya marupakan kristal kandal tasuspensi. Pas magma baparak ka parmukaam, wan takanan mambarati cungul, gas nang ada dalam magma mulai bapisah matan cairan magma lalu jadi gelombong-gelombong, sahingga magma nang ada di parak parmukaan isinya material kandal, cair, wan dalam fase gas.

Catatan Batis
Uranus (simbol: ; baasal matan ngaran Latin Ūranus gasan ngaran diwa Yunani Οὐρανός) adalah palanit kapitu matan Matahari. Uranus adalah palanit nang baisi jariji pangganalnya katalu sakaligus massa pangganalnya kaampat di Tata Surya. Uranus jua adalah sabubutingannya palanit nang ngarannya baasal matan tukuh dalam mitulugi Yunani, matan pirsi Latinisasi ngaran diwa langit Yunani  Ouranos. Kumpusisi Uranus sarupa lawan Neptunus, wan kaduanya baisi kumpusisi kimiawi mang lain matan raksasa gas nang taganal, Jupiter wan Saturnus. Marganya, bubuhan astrunum rancak maandak Uranus wan Neptunus dalam katiguri "raksasa is" gasan malainakan kaduanya matan raksasa gas. Atmuspir Uranus sarupa lawan Jupiter wan Saturnus marga tianan tatambaiannya adalah hidrogen wan helium, tagal manian tabanyak unsur "is" kaya banyu, amonia wan metana, baimbai lawan sisa hidrokarbon. Atmuspir Uranus adalah atmuspir palanit pandinginnya di Tata Surya, lawan suhu parandahnya mancapai . Atmuspir Uranus baisi satruktur awan balapis-lapis wan kumpliks, wan jua dikikiraakan lapisan awan parandahnya tadiri atas banyu wan lapisan awan paningginya tadiri atas metana. Palihan dalam Uranus sapalihan ganal tadiri atas is wan babatuan.

Palanit
Bontang ngini ialah sauting kuta di paropinsi Kalimantan Timur. Urang di Bontang bajumlah 178.917 matan 2020. Bontang ngini ditahu urang sebagai paulah pupuk & amonia, wan bahan-bahan kimia nang lainnya.

Rujukan
Pendéng Kuiper () adalah sabuah piringan lingkar bintang nang ada diluar sistém tata surya, mambantang matan orbit planet Neptunus di 30 satuan astronomi (AU) sampai ka kisaran 50 AU matan Matahari. Pendéng Kuiper ngini mirip nang kaya pendéng asteroit, tapi taganal – 20 kali lipat ligarnya wan 20–200 kali lipat massanya. Kaya pendéng asteroit nang tardiri matan banda-banda nang halus atawa sisa-sisa matan tabantuknya tata surya. Amun kabanyakan asteroit tardiri matan batu wan lugam, pendéng kuiper kabanyakannya tardiri matan volati baku (disambat "es"), nang kaya metana, amonia, wan banyu. Pendéng kuiper marupakan rumah gasan talu planet kihit nang diakui sacara rasmi:  Pluto, Haumea wan Makemake. Sapalihan bulan di tata surya, nang kaya bulannya Neptunus nang bangaran Triton wan bulannya Zuhal nang bangaran Phobe, kamungkinan baasal matan dairah ngitu.

Pendéng Kuiper ekstrasurya 

Pas tahun 2006, buhan astronom manamuakan cakram dabu nang mirip lawan pendéng Kuiper di sambilan bintang lain pada Matahari. Cakram ngini tabagi manjadi dua kataguri: pendéng ligar, nang jari-jarinya sakitara 50 AU wan kakimpitan pendéng (tentatif nang kaya tata surya) lawan jari-jari di kisaran 20 wan 30 AU lawan baisi batas nang relatif tajam. Di luar pada inj, 15–20% bintang nang kaya Matahari baisi kalabihan infrahabang nang taitihi, nang manampaiakan struktur ganal nang kaya pendéng Kuiper. Kabanyakannya, cakram debris nang ada di bintang nang lain baisi umur nang masih anum, tapi dua buting foto disubalah kanan nang diambil teleskop luar angkasa Hubble pas Januari 2006, manandakan umur nang lumayan tuha (sakitar 300 miliar tahun) gasan masuk ka konfigurasi stabil. Gambar di subalah kiwa marupakan "tampilan atas" matan ligar pendéng wan gambar disubalah kanan marupakan "tampilan higa" matan kakimpitan pendéng. Simulasi komputer matan dabu di pendéng Kuiper manandakan kamungkinan pas masih anum, pendéng Kuiper kamungkinan bantuknya nang kaya cincin kimpit nang talihat di sakitar bintang nang masih ta'anum .

Catatan Batis
Sawal adalah bulan kasapuluh dalam pananggalan hijriah wan pananggalan Jawa. Wayah tanggal 1 Sawal, umat Islam marayaakan Hari Raya Pitrah sawagai parayaan imbah manjalani puasa di bulan sabalumnya, bulan Ramadan.

Paranala luar 
  Visibility of Shawwal Crescent (1420 AH) (tahun terawal)
  Visibility of Shawwal Crescent (1430 AH) (tahun terakhir)
 Penetapan 1 Syawal 1436 H / 2015 M
Vaksin COVID-19 adalah vaksin nang kainanya cagar dipakai gasan manangani panyakit koronavirus 2019 (COVID-19). Wayah 20 Januari 2020, data sequence ginitik SARS-CoV-2, virus panyabab COVID-19, dibagiakan malalui GISAID, wan wayah 19 Januari 2020, industri parmasi galubal maumumakan kumitman gasan maatasi COVID-19. Sampai Marit 2020, tadapat babarapa paitihan nang mangambangakan vaksin COVID-19. Wayah pahabisan Pibuari 2020, Urganisasi Kasihatan Dunia (WHO) manyambat bahua vaksin gasan manangani virus panyabab COVID-19, SARS-CoV-2 kada cagar tasadia dalam waktu kurang matan 18 bulan.

Riparinsi
17 Ramadan adalah hari ka-17 bulan ka-9 dalam Almanak Hijriah.

Kajadian 
 Nuzululquran
 1430H - Lalu lintas bahurup ka subalah kiri jalan di Samoa, pahurupan lalu lintas adalah nang panambaian matan parak 40 tahun.
 1429H - Paralimpiada Musim Panas 2008 ampih. Tuan rumah Tiongkok dapat madali amas pambanyaknya.
 2H - Parang Badar
 Pambunuhan Saidina Ali bin Abi Talib di Kufah

Bulan Islam
Nuzululquran (bahanu jua ditulisakan jadi Nuzulul Qur'an atawa Nuzul Alquran) nang sacara harpiah baarti turunnya Al-Qur'an (kitap suci agama Islam) adalah istilah nang marujuk ka kajadian panting panurunan “Al-Qur’an" sacara kasamunyaan matan lauhulmahfuz ka Baitul ‘Izzah di langit dunia. Imbah ngitu, diturunakan basarasat ka Nabi Muhammad malalui parantara malaikat Jibril sasuai lawan kajadian-kajadian dalam jangka waktu 22 tahun 2 bulan 22 hari.”(HR. Thobari, An Nasai dalam Sunanul Kubro, Al Hakim)" dalam Mustadroknya, Al Baihaqi dalam Dalailun Nubuwwah. Hadis ngini disahihakan ulih Al Hakim wan diakuri ulih Adz Dzahabi. Ibnu Hajar jua maakuri sadimapa dalam "Al Fath", 4: 9).
Madali amas rancaknya adalah madali paningginya nang dinugarahaakan di bidang nun-malitir. Kunsip ngini baasal matan dunia malitir, mulanya jadi pangakuan sadarhana di tingkat malitir wan balakangan jadi tanda panarimaan ka sabuting paringkat malitir nang baasal matan abat patangahan.

Matan abat ka-18, madali amas dinugarahaakan dalam bidang sani (misalnya ulih Akademi Kerajaan Denmark), rancaknya jadi lambang paharagaan nang dibariakan gasan saikung siswa nang tungkung dalam bantuk bantuan kaduitan. Nang lainnya wastu barupa paharagaan dalam bantuk nugaraha ngitu. Banyak urganisasi wayah ngini manugarahaakan madali amas baik sacara tahunan atawa jua gasan kasus-kasus nang luar biasa, tamasuk UNESCO wan bamacam-macam pahimpunan akadamis.

Tiringi jua 
 Madali pirak
 Madali gangsa

Paranala luar 
Medals: Going For Gold!  - Dewan Tambang Australia

Numismatika
Olahraga
Bentuk penghargaan
Olimpiade
Kalutuk adalah jukung bamutur nang tadapat di sungai-sungai Kalimantan Selatan wan Kalimantan Tengah lawan mamakai masin babahan salukut diesel/sular.
Sakban adalah bulan kawalu dalam pananggalan Hijriah. Ngaran Sakban baarti 'pamisahan', disambat damintu marga urang-urang Arap bapancar wan bapisah wayah bulan ngini gasan mancari banyu.

Tiringi jua 
 Nispu Sakban
Rajap adalah bulan kapitu dalam pananggalan hijriah wan pananggalan Jawa. Bulan ngini dipinandui sawagai bulan Allah. Wayah tanggal 27 di bulan ngini, umat Islam di samunyaan dunia marayaakan Isra Mikraj Nabi Muhammad saw., di wayah Rasulullah manggawi pajalanan matan Masjidil Haram (Makah) ka Masjidil Aqsha (Palistina) lawan Buraq, wan matan Masjidil Aqsha ka Sidratul Muntaha mahadap Allah Swt..
Rabiulahir adalah bulan kaampat dalam pananggalan Hijriah.

Paranala luar 
  Islamic-Western Calendar Converter (Based on the Arithmetical or Tabular Calendar)
  Islamic Calendar / Hijri Calendar for Makkah
Jumadilawal adalah bulan kalima dalam pananggalan hijriah wan pananggalan Jawa.
Jumadilahir adalah bulan kaanam dalam pananggalan hijriah wan pananggalan Jawa.
Ulahraga atawa malumbar urat adalah gawian gasan malatih awak/jasmani sasaikung, atawa jua pikiran (misalnya catur). Ulahraga kawa digawi sacara baikungan atawa jua bagarumbung.

Cabang ulahraga mudirin 
Ngini adalah daptar kada langkap matan cabang-cabang ulahraga mang masih ditandingakan wayah jaman mudirin

 Airsoftgun
 Aeromodeling
 Turai padang
 Angkat wasi
 Atlitik
 Balap mutur
 Balap mubil
 Basapida
 Bakuda
 Bina awak
 Bisbal
 Baskit (5v5/3v3)
 Bal jaring
 Bal lantai
 Bal suduk
 Bal tangan (lapangan/pantai)
 Bal tapak (lapangan/pantai)
 Buling
 Bridge
 Bulu tangkis
 Catur
 Dayung
 Putsal
 Golf
 Gucuh
 Huki (lapangan/ruangan/is/banyu bawah)
 Igo
 Judo
 Karate
 Dayung/Kano
 Kempo
 Kriket
 Palayaran
 Luncat langkar
 Manimbak
 Manyalam
 Parkour
 Banaikan tawing
 Polo
 Polo banyu
 Panahan
 Paralayang
 Petanque
 Pilates
 Bakunyung
 Bakunyung banyu tabuka
 Rugbi
 Sani bila diri
 Main bal
 Sipak raga
 Sapatu indan
 Sanam
 Ski banyu
 Supbul
 Tinis hampul
 Tinis tawing
 Tarung darajat
 Taekwondo
 Tinis
 Tinis mija
 Udar
 Vovinam
 Wushu

Rikur 
 Daptar Rikur dunia
 Daptar Rikur nasiunal
 Daptar Rikur dairah

Manapaat ulahraga 
Ulahraga liwar bamanpaat gasan kasihatan awak. Lawan baulahraga mitabulisma awak lancar, jadi distribusi wan panyarapan nutrisi dalam awak jadi taipiktip wan ipisian. Kumbinasi diet, ulahraga wan guring adalah kunci nang panting gasan kasihatan tutal. Ulih marga ngitulah ulahraga liwar dikatujui banyak urang. Lawan baulahraga rutin, sacara kada langsung awak jua cagar baisi kaadaan nang taparima serta ideal dibandingkan sebelumnya. ku ⁸la di bePikiran jauh lebih tenang, dan diri menjadi jauh lebih produktif.

Ulahraga
Bal adalah sabuting banda bulat nang dipakai jadi pakakas ulahraga atawa pamainan. Rancaknya bal taisi lawan udara. Tadapat bamacam-macam bal mulai sasuai lawan kagunaannya, babarapa di antaranya adalah:
 Main bal
 Bal puli
 Basket
 Bola bekel
 Bola kasti
 Bola keranjang

Bola juga dapat diartikan pada segala benda yang berbentuk bulat dengan fungsi yang sama sekali berbeda, di antaranya:
 Bola dunia
 Bola mata

Bola juga dapat sebagai dalam pelajaran ilmu pengetahuan, di antaranya:
 Bola (geometri)
 Bola (matematika)

bola
1 Sawal adalah hari ka-1 bulan ka-10 dalam Almanak Hijriah. Hari Raya Pitrah disambut wayah hari ngini saban tahun.

Kajadian 
 Umat Islam di sabarataan dunia manyambut Hari Raya Pitrah imbah imbah bapuasa Ramadan sabulanan.
 1404H - Lagu kabangsaan Arab Saudi dipakai sacara rasmi
 1428H - Sheikh Muszaphar Shukor salamat sampai di Satasiun Angkasa Antarabangsa imbah malalui urbit bumi lawan kapal angkasa Soyuz TMA-11 wan jadi angkasawan Islam panambaian nang manyambut Hari Raya Pitrah di luar angkasa.
 1429H - 50 parumpak pambanyuan Somalia marabut kapal kargu Ukraina MV Faina baimbai lawan muatan sanjata wan amunisinya, wan jua 33 tank T-72.
Tanggal
Sawal
Hari raya adalah sabuting hari nang husus. Hari husus ngini balain-lain di saban nagara atawa kabudayaan. Hari raya rancaknya ditandai lawan parayaan-parayaan gasan kalumpuk nang bakaitan wan mungkin jua lawan diparaiakannya kantur wan sakulah sacara awam.
Buku adalah kumpulan/himpunan kartas atawa bahan lainnya nang dijilit jadi sabuting di salah asa hujungnya wan baisi tulisan, gambar, atawa tikapan. Saban higa matan sabuting lambaran kartas di buku disambat sabuting tungkaran.

Saimbai lawan pakambangan dalam bidang dunia pamaklumatan, damini dipinandui jua istilah e-book atawa buku-il (buku iliktrunik) nang mangandalakan parangkat kaya kumputar mija, kumputar jinjing, kumputar tablit, talipun salulir wan lainnya, wan jua mamakai pakakas bayut tatantu gasan mambacanya.

Dalam basa Indunisia tadapat kata "kitab" nang disarap matan basa Arap (كتاب) nang baisi arti "buku". Imbah ngitu pada pamakaian kata ngitu, kata kitab ditujuakan wastu gasan sabuah tiks atawa tulisan nang dijilit jadi sabuting. Rancaknya kitab marujuk ka janis tulisan kunu nang baisi katatapan hukum atawa lawan kata lain adalah undang-undang nang maatur. Istilah kitab rancaknya dipakai gasan manyambat karia sastra bubuhan pujangga wayah bahari nang kawa dijadiakan sawagai bukti sajarah gasan maungkapakan sabuting kajadian masa halam kaya halnya kitab suci. Karajaan-karajaan di Nusantara wayah masa halam mambari kadudukan nang panting ka bubuhan pujangga gasan mangisahakan kahidupan wan kakuasaan raja-raja wayah ngitu gasan diriwayatkan lawan cara tatulis.

Sajarah 
Ada bamacam-macam sumbar nang mambuka sajarah tantang buku. Pamulaannya, buku panambaian kali disambatakan ranak di Masir wayah tahun 2400-an SM imbah urang Masir manciptaakan kartas papirus. Kartas papirus nang baisi tulisan ngini digulung wan gulungan ngitu adalah bantuk buku nang panambaian. Ada jua nang manyambat buku sudah ada matan jaman Sang Budha di Kamboja marga wayah ngitu Sang Budha manulisakan wahyunya di atas daun wan imbah ngitu mawacanya baimbal-imbal. Baabat-abat imbahnya di Tiongkok, bubuhan candakiawan manulisakan ilmu-ilmunya di atas lidi nang dijaratakan jadi sabuting. Hal ngitu maujaki sistim panulisan di Tiongkok nang hurup-hurupnya ditulis sacara matan atas ka bawah.

Buku nang diulah matan kartas hanyar ada imbah Tiongkok bajaya manciptaakan kartas wayah tahun 200-an SM matan bahan dasar paring nang ditamuakan ulih Tsai Lun. Kartas mambawa banyak parubahan lawan dunia. Padagang muslim mambawa tiknulugi panciptaan kartas matan Tiongkok ka Irupa wayah pamulaan abat ka-11. Di sinilah industri kartas sasain maju. Apalagi lawan diciptaakannya masin citak ulih Johann Gutenberg, pakambangan wan panyabaran buku mangalami ripulusi. Kartas nang hampul wan kawa batahan lawas dikumpulakan jadi sabuting wan taciptalah buku.

Pangatuju buku rancaknya digalari jadi saikung kutu buku.

Janis-janis buku 
Babarapa cuntuh buku:
 Nupil
 Majalah
 Kamus
 Kumik
 Manga
 Insiklupidia
 Kitab suci
 Biugarapi
 Naskah
 Nupil hampul 
 Buku tulis
 Buku gambar

Itihi jua 
 Kartas
 Parpustakaan

Paranala luar 

  Wiki Buku
Kartas adalah bahan tipis nang dikulihakan matan kumprisi sarat nang baasal matan pulp. Serat nang dipakai rancaknya adalah alami wan manian selulosa wan hemiselulosa. Kartas dipinandui sawagai midia tatambaian gasan manulis, mancitak, malukis, wan banyak kagunaan lain nang kawa digawi lawan kartas misalnya kartas pambarasih (tisu) nang dipakai gasan surungan, kabarasihan, atawa jua kaparluan tuilit.

Adanya kartas adalah ripulusi hanyar dalam dunia tulis manulis nang manyumbangakan arti ganal dalam paradaban dunia. Sabalum kartas ditamuakan, bangsa-bangsa dahulu mamakai loh matan lempung nang dibakar. Hal ngini kawa didapati matan paradaban bangsa Sumeria, Prasasti matan batu, kayu, paring, kulimbit atawa tulang binatang, sutra, wan jua daun luntar nang dirangkai kaya didapati di naskah-naskah Nusantara babarapa abat dahulu.

Itihi jua 
 Ukuran kartas
 Washi
 Kartas daluwang
 Kartas luntar
 Industri pulp wan kartas
 Parusis kraft

Pustaka 

 
 
 "Document Doubles" in Detecting the Truth: Fakes, Forgeries and Trickery , a virtual museum exhibition at Library and Archives Canada

Paranala luar 

 TAPPI Technical Association of the Pulp and Paper Industry
 How is paper made? at The Straight Dope, 22 November 2005
 United States Government Printing Office: Government Paper Specification Standards 
 How Organic Paper is Made 
 Modern Paper Making Production System

Bahan
Perlengkapan menulis
Bahan kemasan
Industri pulp dan kertas
Manulis adalah sabuting gawian gasan manciptaakan sabuting catatan atawa maklumat di sabuting midia lawan mamakai aksara.

Manulis rancak digawi di midia kartas lawan mamakai pakakas kaya pina atawa pinsil. Wayah pamulaan sajarahnya, manulis digawi lawan mamakai gambar, cuntuhnya tulisan hieroglif (hieroglyph) wayah jaman Masir Kunu.

Riparinsi
Dalam arti taradisiunal, parpustakaan adalah sabuah  kuliksi buku wan majalah. Saupama kawa diartiakan sawagai kuliksi paribadi pasaurangan, tagal parpustakaan taawam dipinandui sawagai sabuting kuliksi ganal nang dibiayai wan diuparasiakan ulih sabuah kuta atawa institusi, wan jua dimanapaatakan ulih masarakat nang rata-rata kada kawa manukar  banyak buku lawan biaya saurang.

Tagal, lawan kuliksi wan panamuan midia hanyar suwalih buku gasan manyimpan maklumat, wayah ngini banyak parpustakaan jua nang marupaakan tampat panyimpanan wan/atawa jalan masuk ka map, citak atawa kulih sani lainnya, mikrupilim, mikruform, tape audiu, CD, LP, tape pidiu, wan DVD. Suwalih ngitu, parpustakaan jua manyadiaakan pasilitas awam gasan mamasuki gudang data CD-ROM wan Intarnit.

Parpustakaan kawa jua diartiakan sawagai kumpulan maklumat nang basipat ilmu pangatahuan, hiburan, rikriasi, wan ibadah nang adalah kaparluan hakiki manusia.

Ulih marga ngitu parpustakaan mudirin sudah diartiakan pulang jadi tampat gasan maaksis maklumat dalam purmat apa haja, apakah maklumat ngitu disimpan dalam gadung parpustakaan ngitu atawa kada. Dalam parpustakaan mudirin ngini suwalih kumpulan buku tacitak, sapalih buku wan kuliksinya ada dalam parpustakaan digital (dalam bantuk data nang kawa dimasuki lalu jaringan kumputar).
Buku iliktrunik () (disingkat buku-il atawa buku digital adalah pirsi iliktrunik matan buku. Lamun buku pada awamnya tadiri matan gabungan kartas nang kawa baisi tulisan atawa gambar, maka buku-il baisi maklumat digital nang kawa jua baujut tulisan atawa gambar. Wayah ngini, buku-il dikatujui marga tanyaman daripada buku pisik, wan jua awamnya baisi pitur panggagaian, jadi kata-kata dalam buku-il kawa lawan hancap dicari wan ditamuakan. Tadapat bamacam-macam purmat buku-il nang pupulir, antara lain tulisan pulus, pdf, jpeg, doc lit, wan html.
Kumik adalah midia nang dipakai gasan maungkapakan idé lawan gambar, rancak dicampurakan lawan tulisan atawa maklumat pisual lainnya. Kumik rancak manjuhut tawas urutan panil nang digampirakan. Rancak parangkat tikstual kaya balun ucapan, katarangan, wan onomatope manunjukakan dialug, narasi, ipik suara, atawa maklumat lainnya. Ukuran wan pangaturan panil bakuntribusi di kahacapan narasi.
Kabupatin Mempawah (Melayu Jawi:كابوڤاتين ممڤاوه, sawalumnya bangaran Kabupatin Pontianak) adalah salah sabuting kabupatin di parupinsi Kalimantan Barat. Ibu kota kabupaten naya baandak di Kota Mempawah. Kabupaten naya baisi luas wilayah 2.797,88 km² wan baisi penduduk sebanyak 307.742 jiwa (2020).

Referensi
Kumputar jinjing adalah kumputar paribadi nang baukuran halus wan hampul. Baratnya kikira matan 1–6 kg, tagantung di ukuran, bahan, wan rincian kumputar jinjing ngitu. Sumbar daya kumputar jinjing baasal matan batrai atawa adaptur A/C nang kawa dipakai gasan maisi baasa batrai wan malikit kumputar jinjing ngitu saurang. Batrai kumputar jinjing pada awamnya kawa tahan kikira 2 sampai 6 jam sabalum kawarihannya habis, tagantung matan cara pamakaian, rincian, wan ukuran batrai. Kumputar jinjing bahanu dikiau jua lawan komputer notebook atawa notebook haja.
Kitab suci adalah wahyu Tuhan nang dibukuakan. Kitab suci adalah gabungan matan dua kata, yaitu 'kitab' wan 'suci'. Maumpat Kamus Ganal Basa Indunisia, kata 'kitab' (sarapan matan ) baarti sabuting buku atawa bacaan; sadangakan kata 'suci' baisi arti barasih (dalam arti kaagamaan, kaya kada kana najis, imbah mandi janabat), bibas matan dusa, bibas matan cala, bibas matan nuda, maksum, karamat, atawa murni.

Daptar 
 Agama Buddha
 Tripitaka

 Agama Hindu
 Weda, biasa juga disebut dengan nama Catur Weda, terdiri dari:
 Rgweda
 Yajurweda
 Samaweda
 Atharvaweda

 Agama Islam
 Al-Qur'an
 Hadis sahih

 Agama Kong Hu Cu
 Empat Kitab: Kitab Ajaran Besar, Kitab Tengah Sempurna, Kitab Sabda Suci, dan Kitab Meng Zi
 Lima Sutra: Kitab Sanjak, Kitab Hikayat, Kitab Perubahan, Kitab Kesusilaan, dan Kitab Chun Qiu
 Kitab Bakti

 Agama Kristen
 Katolik wan Ortodoks
 Alkitab (tamasuk Deuterokanonika), atawa Kitab Suci Katolik (husus Katolik)
 Protestan
 Alkitab (tanpa Deuterokanonika)
 Saksi-Saksi Yehuwa
 Kitab Suci Terjemahan Dunia Baru

 Mormon
 Alkitab
 Kitab Mormon
 Doktrin dan Perjanjian
 Mutiara yang Sangat Berharga

 Agama Yahudi
 Taurat
 Tanakh
 Talmud

Riparinsi
Majalah adalah pancungulan mang dicitak mamakai dawat di kartas, dicungulakan bakala, misalnya mingguan, dwimingguan, atawa bulanan. Majalah baisi bamacam-macam artikal dalam supjik nang bapariasi, nang ditujuakan gasan masarakat awam wan ditulis lawan gaya basa nang nyaman dipahami ulih banyak urang. Rancaknya, majalah diduiti ulih iklan, haraga panjualan, biaya balangganan nang dibayar di panambaian, atawa katalunya.

Pancungulan akadamis nang manulis artikal racap ilmu disambat jurnal ilmiah.

Catatan batis

Itihi jua 
 Daptar majalah
 Daptar majalah di Indunisia
 Majalah Kumik
 Majalah kumputar
 Majalah pulitik
 Majalah ilmiah
 Majalah bujangan
 Midia masa
 Majalah mahasiswa
 Majalah kampus
 Majalah impur di Indunisia
 Majalah Kapal Tarabang
 Majalah Pajalanan

 
Publikasi